b'\n_START_ARTICLE_\nPomo\xc5\xbena snov\n_START_PARAGRAPH_\nPom\xc3\xb3\xc5\xbena sn\xc3\xb4v (tudi ekscipi\xc3\xa8nt, kratica\xcb\x90 PS) je vsaka sestavina v zdravilu, ki ni zdravilna u\xc4\x8dinkovina (kratica\xcb\x90 ZU). Je nosilka fizikalno-kemijskih lastnosti kon\xc4\x8dnega zdravilnega pripravka, medtem ko je u\xc4\x8dinkovina nosilka farmakokineti\xc4\x8dnih lastnosti. Lahko je nosilka zdravilne u\xc4\x8dinkovine, izbolj\xc5\xa1uje stabilnost zdravila, njegove biofarmacevtske lastnosti, videz ali sprejemljivost za pacienta oziroma olaj\xc5\xa1uje postopek izdelave. Pravilna izbira in uporaba pomo\xc5\xbenih snovi prispevata k varnosti, u\xc4\x8dinkovitosti in kakovosti zdravila._NEWLINE_Pomo\xc5\xbene snovi, uporabljene v zdravilih, so temeljito preizku\xc5\xa1ene in varne. Ve\xc4\x8dini pacientov ne povzro\xc4\x8dajo nikakr\xc5\xa1nih te\xc5\xbeav, izjema pa so ljudje z preob\xc4\x8dutljivostjo ali neprena\xc5\xa1anjem dolo\xc4\x8denih snovi (npr. intoleranca za laktozo) in ti morajo biti posebej pozorni. Za vsako zdravilo so vse uporabljene pomo\xc5\xbene snovi navedene v navodilu za uporabo.'